(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΟΓ΄

Δευτέρα 11 Φεβρουαρίου 2019

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Επικύρωση Πρακτικών, σελ.   
2. Ορκωμοσία του κ. Τέρενς - Σπένσερ - Νικολάου Κουίκ, σε αντικατάσταση του κ. Αθανάσιου Παπαχριστόπουλου που παραιτήθηκε, σελ.   
3. Ανακοινώνεται επιστολή του Βουλευτή κ. Τέρενς Κουίκ προς τον Πρόεδρο της Βουλής κ. Νικόλαο Βούτση, με την οποία ενημερώνει ότι ως ανεξάρτητος Βουλευτής θα στηρίζει ως νομοθετικές πρωτοβουλίες της Κυβέρνησης, σελ.   
4. Επί διαδικαστικού θέματος, σελ.   
   
Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ   
Ανακοίνωση αναφορών, σελ.   
   
Γ. ΝΟΜΟΘΕΤΙΚΗ ΕΡΓΑΣΙΑ   
Κατάθεση σχεδίου νόμου:

Ο Αντιπρόεδρος της Κυβέρνησης και Υπουργός Οικονομίας και Ανάπτυξης, οι Υπουργοί Εσωτερικών, Ψηφιακής Πολιτικής, Τηλεπικοινωνιών και Ενημέρωσης, Εθνικής Άμυνας, Εργασίας, Κοινωνικής Ασφάλισης και Κοινωνικής Αλληλεγγύης, Δικαιοσύνης, Διαφάνειας και Ανθρωπίνων Δικαιωμάτων, Οικονομικών, Υποδομών και Μεταφορών, οι Αναπληρωτές Υπουργοί Οικονομικών, Οικονομίας και Ανάπτυξης, καθώς και η Υφυπουργός Οικονομικών, κατέθεσαν σήμερα 11 Φεβρουαρίου 2019 σχέδιο νόμου: «Εταιρικοί μετασχηματισμοί και εναρμόνιση του νομοθετικού πλαισίου με τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014, για την έκδοση ηλεκτρονικών τιμολογίων στο πλαίσιο δημόσιων συμβάσεων», σελ.

ΠΡΟΕΔΡΕΥΩΝ

ΓΕΩΡΓΙΑΔΗΣ Μ. , σελ.

ΟΜΙΛΗΤΕΣ

Επί διαδικαστικού θέματος:  
ΓΕΩΡΓΙΑΔΗΣ Μ. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΟΓ΄

Δευτέρα 11 Φεβρουαρίου 2019

Αθήνα, σήμερα στις 11 Φεβρουαρίου 2019, ημέρα Δευτέρα και ώρα 18.04΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Θ΄ Αντιπροέδρου αυτής κ. **ΜΑΡΙΟΥ ΓΕΩΡΓΙΑΔΗ**.

**ΠΡΟΕΔΡΕΥΩΝ (Μάριος Γεωργιάδης):** Κυρίες και κύριοι συνάδελφοι, αρχίζει η συνεδρίαση.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 8-2-2019 εξουσιοδότηση του Σώματος, επικυρώθηκαν με ευθύνη του Προεδρείου τα Πρακτικά της ΟΒ΄ συνεδριάσεώς του, της Παρασκευής 8 Φεβρουαρίου 2019, σε ό,τι αφορά την ψήφιση στο σύνολο του σχεδίου νόμου: «Κύρωση του Πρωτοκόλλου στη Συνθήκη του Βορείου Ατλαντικού για την Προσχώρηση της Δημοκρατίας της Βόρειας Μακεδονίας».)

Θα προβούμε, κατ’ αρχάς, στην ορκωμοσία του συναδέλφου κ. Τέρενς – Σπένσερ - Νικολάου Κουίκ, που αντικαθιστά τον κ. Αθανάσιο Παπαχριστόπουλο που παραιτήθηκε.

Καλείται ο συνάδελφος κ. Τέρενς – Σπένσερ - Νικόλαος Κουίκ να προσέλθει και να δώσει τον νενομισμένο από το Σύνταγμα και τον Κανονισμό της Βουλής όρκο ενώπιον του εκπροσώπου της Εκκλησίας.

(Στο σημείο αυτό προσέρχεται ο Βουλευτής κ. Τέρενς – Σπένσερ - Νικόλαος Κουίκ και δίνει τον παρακάτω όρκο:

«Ορκίζομαι στο όνομα της Αγίας και Ομοούσιας και Αδιαίρετης Τριάδος να είμαι πιστός στην πατρίδα και το δημοκρατικό πολίτευμα, να υπακούω στο Σύνταγμα και τους νόμους και να εκπληρώνω ευσυνείδητα τα καθήκοντά μου»)

Άξιος, άξιος!

**ΠΟΛΛΟΙ ΒΟΥΛΕΥΤΕΣ:** Άξιος, άξιος!

**ΠΡΟΕΔΡΕΥΩΝ (Μάριος Γεωργιάδης):** Σας εύχομαι καλή επιτυχία, κύριε συνάδελφε!

Έχει έρθει και μια επιστολή από τον κ. Κουίκ, την οποία και θα αναγνώσω:

«Κύριε Πρόεδρε του Ελληνικού Κοινοβουλίου,

Μετά τη σημερινή ορκωμοσία μου ως εικοστός δεύτερος Ανεξάρτητος Βουλευτής του Ελληνικού Κοινοβουλίου, σας ενημερώνω ότι, ασκώντας το δικαίωμα που μου παρέχει το Σύνταγμα να ψηφίζω κατά συνείδηση, θα στηρίζω τις νομοθετικές πρωτοβουλίες της Κυβέρνησης, με βάση το σύνολο του κυβερνητικού προγράμματος που ψήφισαν δύο φορές, Ιανουάριο και Σεπτέμβριο 2015, τα τότε συγκυβερνώντα κόμματα ΣΥΡΙΖΑ - ΑΝΕΛ, όπως και αυτές που απορρέουν από τον τελευταίο προϋπολογισμό, που επίσης ψήφισαν στο σύνολό του, τον Δεκέμβριο του 2018, τα τότε συγκυβερνώντα κόμματα ΣΥΡΙΖΑ - ΑΝΕΛ.

Δηλαδή, ισχύει ό,τι είχα πει στο ταραχώδες Υπουργικό Συμβούλιο και το επανέλαβα με πρόσφατες δηλώσεις μου: «Θα στηρίξω την Κυβέρνηση μέχρι την τελευταία μέρα της συνταγματικής προθεσμίας της. Με τη δεδηλωμένη αυτή πρόθεσή μου, δεν κάνω στην άκρη για να διευκολύνω την απόπειρα επιστροφής εκείνων που κατέκλεψαν την Ελλάδα και ελπίζουν σε κουκουλώματα των ανομημάτων τους».

Με εκτίμηση

Τέρενς Κουίκ».

(Η προαναφερθείσα επιστολή καταχωρίζεται στα Πρακτικά και έχει ως εξής:

(ΑΛΛΑΓΗ ΣΕΛΙΔΑΣ)

(ΝΑ ΜΠΕΙ Η ΣΕΛΙΔΑ 4)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΕΥΩΝ (Μάριος Γεωργιάδης):** Παρακαλείται ο κύριος Γραμματέας να ανακοινώσει τις αναφορές προς το Σώμα.

(Ανακοινώνονται προς το Σώμα από τον Γραμματέα της Βουλής κ. Μάριο Κάτση, Βουλευτή Θεσπρωτίας, τα ακόλουθα:

Α. ΚΑΤΑΘΕΣΗ ΑΝΑΦΟΡΩΝ

(ΝΑ ΜΠΕΙ Η ΣΕΛΙΔΑ 6)

Β. ΑΠΑΝΤΗΣΕΙΣ ΥΠΟΥΡΓΩΝ ΣΕ ΕΡΩΤΗΣΕΙΣ ΒΟΥΛΕΥΤΩΝ

(ΝΑ ΜΠΕΙ Η ΣΕΛΙΔΑ 7)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΕΥΩΝ (Μάριος Γεωργιάδης):** Κυρίες και κύριοι συνάδελφοι, στο προγραμματισμένο για σήμερα δελτίο επικαίρων ερωτήσεων υπήρξαν έντεκα επίκαιρες ερωτήσεις προς συζήτηση, αλλά δεν θα συζητηθούν για τους εξής λόγους:

Συγκεκριμένα, η πρώτη με αριθμό 331/5-2-2019 επίκαιρη ερώτηση πρώτου κύκλου του Βουλευτή Αττικής του Συνασπισμού Ριζοσπαστικής Αριστεράς κ. Παναγιώτη (Πάνου) Σκουρολιάκου προς τον Υπουργό Οικονομικών, με θέμα: «Φημολογούμενη κατάργηση της ΔΟΥ Αχαρνών», δεν θα συζητηθεί λόγω κωλύματος της Υφυπουργού Οικονομικών κ. Παπανάτσιου, εξαιτίας φόρτου εργασίας.

Η δεύτερη με αριθμό 328/4-2-2019 επίκαιρη ερώτηση πρώτου κύκλου του Βουλευτή Α΄ Αθηνών της Νέας Δημοκρατίας κ. Βασιλείου Κικίλια προς τον Υπουργό Εθνικής Άμυνας, με θέμα: «Κρίσεις της Ανώτατης Ηγεσίας στις Ένοπλες Δυνάμεις (ΕΔ)», δεν θα συζητηθεί λόγω κωλύματος του Υπουργού Εθνικής Άμυνας κ. Αποστολάκη, εξαιτίας φόρτου εργασίας.

Η τρίτη με αριθμό 316/29-1-2019 επίκαιρη ερώτηση πρώτου κύκλου του Βουλευτή Λακωνίας της Δημοκρατικής Συμπαράταξης κ. Λεωνίδα Γρηγοράκου προς τον Υπουργό Υγείας, με θέμα: «Καθυστερήσεις στη διακομιδή ασθενών από το ΕΚΑΒ σε Μονάδες Εντατικής Θεραπείας λόγω έλλειψης ιατρικού προσωπικού», δεν θα συζητηθεί λόγω κωλύματος του Αναπληρωτή Υπουργού κ. Πολάκη, εξαιτίας φόρτου εργασίας.

Η τέταρτη με αριθμό 332/5-2-2019 επίκαιρη ερώτηση πρώτου κύκλου του Βουλευτή Ηρακλείου του Κομμουνιστικού Κόμματος Ελλάδας κ. Εμμανουήλ Συντυχάκη προς τον Υπουργό Υγείας, σχετικά με «τα χρόνια προβλήματα της Ψυχιατρικής Κλινικής του Πανεπιστημιακού Γενικού Νοσοκομείου Ηρακλείου (ΠΑΓΝΗ)», δεν θα συζητηθεί λόγω κωλύματος του Αναπληρωτή Υπουργού κ. Πολάκη, εξαιτίας φόρτου εργασίας.

Η πρώτη με αριθμό 329/4-2-2019 επίκαιρη ερώτηση δεύτερου κύκλου του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Υγείας, με θέμα: «Δημιουργία Τμήματος Βραχείας Νοσηλείας/Ογκολογικής Κλινικής στο Γενικό Νοσοκομείο Δράμας», επίσης δεν θα συζητηθεί λόγω κωλύματος του Αναπληρωτή Υπουργού κ. Πολάκη, εξαιτίας φόρτου εργασίας.

Η δεύτερη με αριθμό 322/4-2-2019 επίκαιρη ερώτηση δεύτερου κύκλου του Βουλευτή Λαρίσης της Δημοκρατικής Συμπαράταξης κ. Κωνσταντίνου Μπαργιώτα προς τον Υπουργό Υγείας, με θέμα: «Υπερκοστολογήσεις με τα χημικοθεραπευτικά σκευάσματα», δεν θα συζητηθεί λόγω κωλύματος του Αναπληρωτή Υπουργού κ. Πολάκη, εξαιτίας φόρτου εργασίας.

Η τρίτη με αριθμό 336/5-2-2019 επίκαιρη ερώτηση δεύτερου κύκλου του Βουλευτή Β΄ Αθηνών του Κομμουνιστικού Κόμματος Ελλάδας κ. Χρήστου Κατσώτη προς τον Υπουργό Οικονομικών, σχετικά με την «εκχώρηση της ακίνητης δημόσιας περιουσίας σε Εταιρεία Ακινήτων του Δημοσίου (ΕΤΑΔ)-Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ)», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, ο οποίος βρίσκεται στο Eurogroup.

Η τέταρτη με αριθμό 307/28-1-2019 επίκαιρη ερώτηση δεύτερου κύκλου του Βουλευτή Τρικάλων της Νέας Δημοκρατίας κ. Κωνσταντίνου Σκρέκα προς τον Υπουργό Οικονομικών, με θέμα: «Υγιείς ξενοδοχειακές επιχειρήσεις κινδυνεύουν με «λουκέτο» λόγω καταλογισμού ΦΠΑ», δεν θα συζητηθεί λόγω κωλύματος της Υφυπουργού Οικονομικών κ. Παπανάτσιου, εξαιτίας φόρτου εργασίας.

Η πέμπτη με αριθμό 299/28-1-2019 επίκαιρη ερώτηση δεύτερου κύκλου του Βουλευτή Σερρών της Δημοκρατικής Συμπαράταξης κ. Μιχαήλ Τζελέπηπρος την Υπουργό Προστασίας του Πολίτη, με θέμα: «Αυξημένη η παραβατικότητα στον Νομό Σερρών και υποστελεχωμένη η Διεύθυνση Αστυνομίας Σερρών», δεν θα συζητηθεί λόγω κωλύματος της Υπουργού Προστασίας του Πολίτη κ. Γεροβασίλη, εξαιτίας υποχρεώσεών της στο Υπουργείο.

Η έκτη με αριθμό 283/21-1-2019 επίκαιρη ερώτηση δεύτερου κύκλου του Βουλευτή Ηλείας της Δημοκρατικής Συμπαράταξης κ. Γιάννη Κουτσούκουπρος τον Υπουργό Οικονομικών,με θέμα: «Η σκοπιμότητα και η μεθόδευση της μεταφοράς στο Υπερταμείο κατ' απαίτηση των δανειστών πενήντα ενός ακινήτων του δημοσίου στον Δήμο Πύργου», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, ο οποίος βρίσκεται στο Eurogroup.

Η έβδομη με αριθμό 281/21-1-2019 επίκαιρη ερώτηση δεύτερου κύκλου του Ανεξάρτητου Βουλευτή Β΄ Πειραιώς κ. Δημητρίου Καμμένουπρος τον Υπουργό Οικονομικών,με θέμα: «ΕΝΦΙΑ Οικοδομικών Συνεταιρισμών», δεν θα συζητηθεί λόγω κωλύματος της Υφυπουργού Οικονομικών κ. Παπανάτσιου εξαιτίας φόρτου εργασίας.

Η όγδοη με αριθμό 262/9-1-2019 επίκαιρη ερώτηση δεύτερου κύκλου του Βουλευτή Επικρατείας του Λαϊκού Συνδέσμου - Χρυσή Αυγή κ. Χρήστου Παππά προς τον Υπουργό Εθνικής Άμυνας, με θέμα: «Επιτακτική ανάγκη αυξήσεως της στρατιωτικής θητείας», δεν θα συζητηθεί.

Η πρώτη με αριθμό 2932/31-10-2018 ερώτηση του κύκλου αναφορών - ερωτήσεων του Βουλευτή Β΄ Αθηνών της Δημοκρατικής Συμπαράταξης κ. Γεωργίου - Δημητρίου Καρρά προς τον Υπουργό Οικονομικών,με θέμα: «Αποδέσμευση του Δημοτικού Κλειστού Γυμναστηρίου «Νίκης 2ου Λυκείου» Αγίας Βαρβάρας από το Υπερταμείο», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, ο οποίος βρίσκεται στο Eurogroup.

Για όλα τα παραπάνω υπάρχει και σχετική επιστολή από τη Γραμματεία της Κυβερνήσεως και τον κ. Καϊδατζή.

Κυρίες και κύριοι συνάδελφοι, πριν κλείσουμε τη συνεδρίαση έχω να κάνω και μια ανακοίνωση προς το Σώμα.

Ο Αντιπρόεδρος της Κυβέρνησης και Υπουργός Οικονομίας και Ανάπτυξης, οι Υπουργοί Εσωτερικών, Ψηφιακής Πολιτικής, Τηλεπικοινωνιών και Ενημέρωσης, Εθνικής Άμυνας, Εργασίας, Κοινωνικής Ασφάλισης και Κοινωνικής Αλληλεγγύης, Δικαιοσύνης, Διαφάνειας και Ανθρωπίνων Δικαιωμάτων, Οικονομικών, Υποδομών και Μεταφορών, οι Αναπληρωτές Υπουργοί Οικονομικών, Οικονομίας και Ανάπτυξης, καθώς και η Υφυπουργός Οικονομικών, κατέθεσαν σήμερα 11 Φεβρουαρίου 2019 σχέδιο νόμου: «Εταιρικοί μετασχηματισμοί και εναρμόνιση του νομοθετικού πλαισίου με τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014, για την έκδοση ηλεκτρονικών τιμολογίων στο πλαίσιο δημόσιων συμβάσεων».

Παραπέμπεται στην αρμόδια Διαρκή Επιτροπή.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Μάριος Γεωργιάδης):** Με τη συναίνεση του Σώματος και ώρα 18.20΄ λύεται η συνεδρίαση για αύριο, ημέρα Τρίτη 12 Φεβρουαρίου 2019 και ώρα 10.00΄, με αντικείμενο εργασιών του Σώματος σύμφωνα με την ειδική ημερήσια διάταξη που έχει διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**